|  |
| --- |
| Pedagogisk ROMPLAN – periode: 2022/23  Fløy: Vigeland  Rom: Atelieret  -Bord aktiviteter (maling, tegning, klipping …)  -Sand bord  -Gulvet og stående maling  Mål for rommet:  -Å bruke egen fantasi  -Bruke og utvikle fin/finger motorikk  -Bruke hele kroppen  -Møte ulike materialer  Vekt på:  -Kreativitet/eksperimentering  -Samarbeid og deling  -Gode samspill og vennskap  -Språk utvikling |
| Generell informasjon og retningslinjer for rommet |
| Rammeplanen legger vekt på at *barnehagen skal la barna møte ulike kunstneriske og kulturelle uttrykk som gjenspeiler et mangfoldig samfunn og ulike tidsepoker. Personalet skal være lyttende og oppmerksomme på barnas ulike kulturelle uttrykk, vise respekt for deres ytringsformer og fremme lyst til å gå videre i utforsking av de estetiske områdene.*  På atelieret er det masse vi kan gjøre og det er spennende å komme inn på atelieret, hvor vi kan bruke fantasien.Her kan vi bruke sansene våre: se på, lukte, kjenne på, skape og sette sammen. Når vi er på atelieret er det i små grupper på max 4-5 barn. Det er veldig fint, slik at vi får ro og plass nok til å utfolde oss kreativt. Det blir også bedre samspill mellom oss som er der når vi ikke er for mange sammen i et rom. Når vi føler oss ferdig med aktiviteten som vi holder på med gir vi bare beskjed eller tegn til den voksne, så bytter vi med et annet barn. På atelieret er det viktig at vi lærer oss å rydde ting på plass, når vi er ferdig for da innbyr rommet lettere til kreativitet og skaperglede. Alle vi har vår egen skuff som vi kan putte oppi våre “ kreasjoner” når vi er ferdige.  Det er ikke det vakre maleriet eller andre produkter som har størst betydning, det er vår erfaring og deltagelse som er viktigst..  Det er spennende å eksperimentere med alt materialet vi har tilgjengelig på atelieret og å få utfolde seg kreativt. Spennende materialer og redskaper gir oss nye erfaringer , sammen med andre eller etterhvert mer“ på egen hånd”.  Bord aktivitet:  På atelieret har vi fantastiske muligheter til å utvikle oss finmotorisk, gjennom aktiviteter som tegning, klipping, liming og maling. Det er kjempegøy når vi bruker hendene for å male,da får vi sanseopplevelser.Plastelina er vår favoritt her i atelieret: Vi lager mat, figurer og former fra plastelina.  Sand bord:  Her har vi tilgjengelig figurer innenfor ulike tema som vi kan bruke i kombinasjon med sand.Sand gir andre sanseopplevelser enn feks. maling og plastelina. Sand og figurer kan også danne grunnlag for gode samtaler og lek,mellom barna og også de voksne. Her kan fantasi og kreativitet utfolde seg og vi sier «la oss å leke med sand inne».  Stående maling/staffeli på vegg/gulvmaling  Det er veldig spennende, når vi bruker hele kroppen for å male. Gjennom bevegelser med hele kroppen og store store bevegelser utvikles det grovmotoriske. |
| -: Hvilke fagområder ligger til grunn? |
| -Kunst, Kultur og kreativitet  -Kommunikasjon, språk og tekst  -Antall, rom og form  -Etikk, religion og filosofi  -Natur, miljø og teknikk  -Kropp, bevegelse, mat og helse |
| Hva finnes av materiale her? |
| -Sandbord med sand og figurer  -Staffeli  -Ulike malingstyper og farger,pensler/ruller og trykkmaterialer+ maleforkler  -Ulike blyanter,fargeblyanter, tusjer  -Oljekritt og annen type kritt + kritt tavle  -Papir og papp (i ulike farger, typer, format og tykkelser)  -Lim, tape og sakser  -Forskjellige papir,kartong og papp  -Plastelina, kjevler, kniver, skjæreredskap til plastelina  -Perler/paljetter, fjær, ull ,leire og diverse annet materiale  -Naturmaterialer  -Gjenbruksmaterialer.  -Bilder/dokumentasjoner. |
| Hva kan barna oppleve/erfare i rommet? |
| Når jeg er på atelieret er det mange valg å ta: Lek ved sandbord, plastelina, male, tegne, klippe eller lime?Her må voksne hjelpe og veilede meg i mine valg og under oppholdet i rommet. Noe av det vi lærer oss er å ta valg,vente på tur, samarbeide, dele, være gode med andre, rydde og hjelpe.  Bord aktivitet:  Jeg ønsker å få positive opplevelser og erfaringer gjennom ulike materialer .Dette kan jeg dele med venner og det er gøy når plastelinaen blir pizza og vi later som vi smaker og deler. På den måte jeg kan få gode samspill,vennskap samtaler som utvikler min språkutvikling. Kanskje jeg kan lage mange egg,som vi teller sammen ? Da lærer jeg meg litt “matte” også gjennom leken.  Sand bord:  Når jeg er ved sand bordet, kan jeg bruke min fantasi på en god måte med andre og meg selv. Gjennom leken lærer meg til å dele og samarbeide med andre. Jeg får god mulighet til å utvikle min sosial kompetanse og skape gode relasjoner gjennom samtaler og lek.Det er deilig å leke med sand, selv om det er midt på vinteren også.  Stående maling/staffeli på vegg/gulvmaling:  Her får vi utfoldelse på en naturlig måte, ulike sanseopplevelser og etterhvert bedre kroppsbeherskelse. |
| Hva er den voksne sin rolle i rommet? |
| Vi har jo utrolig fantasi! Da er det viktig at den voksen har med et kamera og kanskje et papir og notere på, sånn at vi kan gjenoppleve, snakke om og bearbeide prosessen gjennom en dokumentasjon som den voksne lager i ettertid. Da kan jo også mammaene og pappaene våre få et innblikk i hva vi har opplevd!  Det fint hvis den voksne som er med oss lytter til våre ønsker og tar det med i vurderingen. Det står barnehageloven at vi barna skal ha rett til medvirkning tilpasset alder og forutsetninger. Det er fint at den voksen tar hensyn til alderen og utviklingen vår når vi velger aktivitet, for noen ganger vet kanskje den voksen bedre hva som passer til meg og mine forutsetninger. Av og til er det fint når den voksen viser oss hvordan man kan gjøre, eller hjelper oss, men veldig ofte er det mest gøy når den voksen lar oss for å bruke materialet og redskapene helt på vår egen måte.Vi trenger voksne som gir oss tid til å prøve,utforske og å komme inn i aktiviteten. Da kan det dukke opp mye spennende og rare resultater og kanskje vi underveis i prosessen finner helt nye måter å bruke malingen eller plastelinaen på. |
| Fremdriftsplan |
| Voksne følger barnas interesser og behov og vil se at behovene kan endre seg fort i takt med barnas utvikling og plutselig trengs nye utfordringer, materialer eller andre gruppesammensetninger m.m. Atelieret er et rom som er spennende og aktuelt for alle barna på fløyen uansett alder. For 1-åringen blir dette et spennende miljø for å utforske,erfare og ha ulike sanseopplevelser. Når 2-åringer er i dette rommet bruker de i tillegg språket til kommunikasjon med hverandre og gjennom kommunikasjon utvikles både språket og den sosiale kompetansen. |
| Progresjon |
| Det er forskjell på når 1-åringen og 2-åringen bruker atelieret. De eldste barna kan være støtte og rollemodeller for de yngre barna og eventuelt hjelpe de ved behov. Når ulike aldersgrupper møtes og leker sammen, utvikles det sosiale samspillet og kan skape mange positive relasjoner.  De voksne må tilrettelegge og bidra til positive opplevelser og erfaringer i rommet tilpasset det enkelte barns og barnegruppens utvikling til enhver tid. |